JEGYZŐKÖNYV

amely készült a LEO 2022. február 2. elnökségi ülésén a LEO irodában

Jelen vannak:

Schmidt József elnök

Ruzsinszki Tibor felügyelő bizottsági elnök

Vágó László alelnök

Istiván Rita főtitkár

**Javasolt napirendi pontok:**

1. **2021. évi pü. jelentés**
2. **Benchmarking könyv update**
3. **Energetikai mcs. update**
4. **HR kérdőív update**
5. **Éves események**
6. **Február végi vagy március eleji évi első szakmai esemény tartalmának, időpontjának, előadóinak, helyszínének véglegesítése**
7. **Egyéb**

**1. 2021. évi pü. jelentés**

Jelenlévők átvizsgálták a beszámoló végleges beszámolót (mérleget, eredménykimutatást) és a közgyűlésen bemutatott előzetes Tény 2021 és Terv 2022 táblázatokhoz képest ennek alapján kis mértékben módosított végleges Tény 2021. és Terv 2022 táblázatokat.

Elnök aláírta a 2021. évi pénzügyi beszámolót.

**2.** **Benchmarking könyv update**

Felügyelő bizottság elnöke és benchmarking munkacsoport tagja, Ruzsinszki Tibor tájékoztatta az elnökséget, hogy a benchmarking kutatás tervszerűen folyik, a könyv és a hozzá tartozó online változat március második felében kikerül a nyomdából. A tiszteletpéldányok tagoknak történő kiosztása és a könyv bemutatója idei első szakmai reggelin lesz. Főtitkár hozzá fűzte, hogy az idei kiadvány már rendelkezni fog ISSN számmal.

**3. Energetikai mcs. update**

Főtitkár tájékoztatta a jelenlévőket, hogy a megújuló munkacsoporthoz való csatlakozásra nagy igény mutatkozik a tagság részéről, már 18 jelentkező van. Februárban lesz az online bemutatkozó és a személyes alakuló találkozó, ahol a stratégiai döntések és az akcióterv megszületnek.

**4. HR kérdőív update**

Főtitkár tájékoztatta a jelenlévőket, hogy a HR munkacsoport soron következő HR kérdőíve jövő héten véglegesítésre kerül. Döntés született arról, hogy a kérdőív tagok felé történő bemutatása és az eredmények kiértékelése az áprilisi szakmai reggelin történik.

**5.Éves események**

Jelenlévők áttekintették a közgyűlésen elfogadott éves események, aktivitások sorát, melyek a következők:

* 2 közgyűlés, 4 szakmai reggeli, 1 nyílt nap, 1 záró ebéd, egyiken Kiválósági díj átadó, Szeretem szakmám díjátadó
* társult események: Hfms-Leo Hfmc fm konfrencia+ World FM Day
* együttműködések Portfolio, fmbusiness.hu, Matisz, Ifk, Hugbc, Bcsdh, Rics, Hfms, Bme Mti szervezetekkel, 140 szakiskolával és a pártoló tagokkal
* Szeretem a szakmám és Image kampány és nyereményjáték, fb kampány, tiktok kampány
* 2 szakmai utazás és tagi beszámoló: Amszterdam, World Workplace Europe ( Ifma konferencia) június 1-2 és London Createch április 27-28. 2-2 fő
* BM kutatások: Lvhi, könyv, Leo Standard certificate bevezetése
* HR kérdőív
* ÚJDONSÁG: jogszabálygyűjtemény digitalizációka
* energetikai munkacsoport aktiválása

Döntés született arról, hogy az évi első, 2021. évi pénzügyi beszámolót elfogadó közgyűlés május 31-éig személyesen történjen meg.

**6. Február végi vagy március eleji évi első szakmai esemény tartalmának, időpontjának, előadóinak, helyszínének véglegesítése**

Jelenlévők az alábbiakban állapodtak meg a soron következő két szakmai reggeli részleteivel kapcsolatosan:

**Márciusi reggeli:**

Időpont: március közepe, vége, helyszín: Millennium Háza.

Program:

* Benchmarking könyv/kutatás bemutatása 1 órában
* INDOTEK logisztikai fejlesztések áttekintése 40-45 perc vagy energiapiaci trendek Balatoni András, MNB 40-45 perc
* DECOR FLOOR bemutatkozó előadás 10-15 perc
* Clean Up Grand Service oklevélátadás
* Sch-ps oklevélátadás

**Áprilisi reggeli:**

Időpont: április közepe, vége, helyszín: Millennium Háza.

Program:

* HR kérdőív bemutatása 1 órában
* Budapest jövőképe, állami fejlesztések, városfejlesztés téma ( Vágó László megvitatja a lehetséges előadót Barts Balázzsal ) vagy energiapiaci trendek Balatoni András, MNB 40-45 perc
* Clean Up Grand Service bemutatása 10-15 perc

**7.Egyéb**

Jelenlévők megállapodtak, hogy főtitkár megszervezi a benchmarking könyv és a digitális jogszabálygyűjtemény promócióját, tájékoztatja a potenciális vásárlókat a könyv- és jogszabálygyűjteményvásárlás lehetőségéről.

A benchmarking könyvben már elkezdődött a tendencia, hogy a könyv alakuljon át a LEO reprezentatív kiadványává. Már ebben a számban is megjelenik egy Barts Balázs által készített vezetői összefoglaló és külön környezetvédelmi és Covid fejezetek.

Megállapodás született arról, hogy az őszi Nyílt Nap-on mutatkozzon be a LEO Standard certificate és mellette fb, linkedIn posztokban jelenjen meg a promóciója.

Főtitkár levelet juttat el a tagoknak arról, hogy a legújabb HR kérdőívnek csak 8 kitöltője volt és hívja fel a tagok figyelmét a részvétel fontosságára.

Főtitkár a honlapra kihelyezi a MATISZ takarítási díj ajánlását, továbbá a Magyar Közlönyben megjelent aktuális vagyonvédelmi rezsióradíját.

A SODEXO, Balogh Zoltán és Infogroup továbbra is potenciális tagok a LEO számára.

Az Elnök megállapította, hogy több megtárgyalandó programpont és teendő nem maradt, így az ülést berekesztette.

Budapest, 2022. február 2.

Schmidt József elnök Istiván Rita főtitkár

…………………………………………………. ………………………………………………………

Ruzsinszki Tibor FB elnök Vágó László alelnök